laion/Wikipedia-Exotic huggingface dataset:
פדרציית הטניס של רוסיה

פדרציית הטניס של רוסיה (ברוסית: Федерация тенниса России) הוא הגוף המנהל של ענף הטניס ברוסיה. הוקם בשנת 2001. מהווה לממשיכתם של איגוד מועדוני הטניס הכל-רוסי שהוקם ב-1908, פדרציית הטניס של ברית המועצות (1959-1993) והתאחדות הטניס הכל-רוסית (1989-2001). לאחר פירוק התאחדות הטניס הכל-רוסית בשנת 2001, הגוף אורגן מחדש ונרשם בתור הגוף העליון לניהול ענף הטניס ברוסיה ב-15 באפריל 2002. למרות שם המשפחה הסקוטי ארתור דווידוביץ' מק'פרסון (1870-1919) היה יליד פטרבורג וחי כל חייו ברוסיה. הוא היה המייסד והנשיא הראשון של איגוד מועדוני הטניס הכל-רוסי שהוקם ב-1908 והיה הגלגול הראשון של פדרציית הטניס המודרנית. מק'פרסון גם סייע להקים את הוועד האולימפי הראשון ברוסיה. בשנת 1903 הוא ארגן לראשונה את אליפות הטניס של סנקט פטרבורג וארבע שנים מאוחר יותר הוא הקים את טורניר האליפות הלאומית הראשון. עד שנת 1913 האליפות הרוסית נחשבה לטורניר בינלאומי שנטלו בו חלק גם ספורטאים זרים והמשחק שגשג. מאז סוף העידן הסובייטי הפופולריות של ענף טניס גדלה ורוסיה ייצאה מספר שחקני טניס מפורסמים. בשנים האחרונות, מספר הטניסאיות הרוסיות גדל מאוד, עם השחקניות מריה שראפובה ודינארה סאפינה שדורגו ראשונות בדירוג WTA. טניסאיות רוסיות אחרות הצליחו גם כן להשיג הכרה בינלאומית והמפורסמות שבהן הן: אנה צ'קבטדזה, ילנה דמנטייבה, סבטלנה קוזנצובה, אנסטסיה מיסקינה, נדיה פטרובה, ורה זבונרבה ואנה קורניקובה. בזכותן רוסיה זכתה בגביע הפדרציה 4 פעמים, 2004, 2005, 2007 וב-2008. באולימפיאדת בייג'ינג 2008, רוסיה שלטה ללא עוררין על תחום טניס הנשים כאשר ילנה דמנטייבה זכתה בזהב, דינארה סאפינה וורה זבונרבה זכו במדליות כסף וארד, בהתאמה. נכון ל-5 אוקטובר 2009, ארבע נשים רוסיות היו מדורגות בדירוג ה-WTA בעשירייה העליונה. רוסיה גם מתגאה בהצלחות בתחום טניס גברים, כאשר אחיה הגדול של סאפינה, מאראט סאפין ו יבגני קפלניקוב דורגו במקום הגבוה ביותר בדירוג העולמי. כיום ניקולאי דווידנקו, קארן חצ'אנוב ומיכאיל יוז'ני נחשבים לטניסאים הבכירים במדינה. רוסיה זכתה בגביע דייוויס ב-2002 וב-2006. הפדרציה זכתה לשבחים ברחבי העולם על פיתוח הטניס ברוסיה, אשר הביאו להצלחתם של שחקני טניס, במיוחד נשים. על פי הדירוג האחרון של WTA‏; 10 נשים רוסיות ניצבות ברשימת 50 השחקנים הטובים בעולם. הפדרציה זכתה לכבוד עם הענקת הפרס הגבוה ביותר של האיגוד האירופי לטניס "טניס אירופה" – שהוענק במשך חמש שנים ברציפות בשנים 2005-2009, משום כך רוסיה מוכרת נחשבת לאומת הטניס החזקה באירופה. נבחרת גביע הפדרציה של רוסיה נבחרת גביע דייוויס של רוסיה אתר האינטרנט הרשמי של פדרציית הטניס של רוסיה פדרציית הטניס של רוסיה, ברשת החברתית פייסבוק פדרציית הטניס של רוסיה, ברשת החברתית אקס (טוויטר) פדרציית הטניס של רוסיה, ברשת החברתית אינסטגרם פדרציית הטניס של רוסיה, ברשת החברתית VK
Zorin OS

זורין או אס (באנגלית: Zorin OS) היא הפצת גנו/לינוקס, נגזרת של דביאן, המיועדת בעיקר לשימוש במחשבים אישיים. היא פותחה על ידי צוות הפיתוח של Zorin ושוחררה בתאריך 1 ביולי 2009 (גרסה 1.0). ההפצה ניתנת להורדה בגרסת 32 ו־64 ביט, בגרסה סטנדרטית (Zorin OS) ללא תשלום וגרסה מורחבת (Zorin OS Pro) בעלות חד פעמית של 39 דולר. אחת מהתכונות המובנות של ההפצה היא האפשרות לשנות את ממשק המשתמש כך שיהיה דומה לזה של מערכת ההפעלה חלונות מבית מיקרוסופט או MacOS מבית אפל. המערכת מופצת כשעליה מותקנות מראש תוכניות רבות כגון: דפדפן אינטרנט (Google Chrome), חבילת יישומים משרדיים (Libre Office), סביבה להרצת תוכניות של מערכת ההפעלה חלונות (Wine) ועוד. מדיה וקבצים בנושא Zorin OS בוויקישיתוף אתר האינטרנט הרשמי של Zorin OS (באנגלית) אתר האינטרנט הרשמי של Zorin OS (באנגלית) Zorin OS, ברשת החברתית פייסבוק Zorin OS, ברשת החברתית אקס (טוויטר) הורדת Zorin OS באתר Sourceforge. (באנגלית)
נחלי מנשה

מפעל "נחלי מנשה" הוא מפעל מים של חברת "מקורות" האוסף את מי הנֶגֶר של נחל תנינים, נחל אלונה, נחל עדה, נחל ברקן ונחל משמרות ומזרימם בתעלת הטיה למאגר שיקוע בחולות קיסריה. המפעל תוכנן על ידי החברה הממשלתית תה"ל (תכנון המים לישראל) בתחילת שנות ה-60. חברת "מקורות" החלה בביצועו ב-1964, והמפעל התחיל לפעול בחורף 1966–1967. המפעל מנצל את המבנה הטופוגרפי של רמות מנשה, שקו פרשת המים שלה עובר קרוב מאוד לשוליה המזרחיים, כך שכשלושה רבעים ממי הגשמים היורדים באזור (כ-600 מ"מ בממוצע שנתי) זורמים אל הנחלים הנ"ל, המנקזים את רמות מנשה מערבה, לעומת רק כרבע הזורמים מזרחה לנחל קישון. בשונה מהמוביל הארצי, העברת המים במפעל "נחלי מנשה" נעשית כולה בכח הכבידה, ללא השקעת אנרגיה. לצורך העברת המים נבנו סכרים ותעלת הטיה המזרימה את המים אל מאגר שיקוע בחולות קיסריה. מהמאגר המים מחלחלים לאקוויפר הפלייסטוקני שמתחת לחולות. קידוחי הפקה מאפשרים שאיבת מים מהאקוויפר במשך כל חודשי השנה. שטח אגן הניקוז של המפעל: 110 קמ"ר כמות המים הממוצעת הנקלטת במפעל: כ-15 מיליון מ"ק בשנה. כמות זו שווה לצריכת המים השנתית של עיר בינונית כנתניה. ניצולת המפעל: כ-22% (לפי חישוב של 15,000,000 מ"ק מתוך 600 מ"מ בשנה על שטח של 110 קמ"ר) נחל שקמה עידו בצ'קו ומיכה קליין, "מפעל נחלי מנשה וטיבוע הדיונות", אופקים בגאוגרפיה, חוברת 70, 2008, עמ' 32–41 על המפעל באתר "עמלנט" הודעה לעיתונות של "מקורות" סקר של עמותת "אדם, טבע ודין" באתר מט"ח (המרכז לטכנולוגיה חינוכית) מערכת מסע אחר אונליין, נחלי מנשה, אתר מסע אחר
סובארו 1500

סובארו 1500 (באנגלית: Subaru 1500) היא מכונית משפחתית, 4 דלתות, תוצרת יצרן הרכב היפני סובארו משנת 1954. יצרנית הרכב סובארו היא חברת בת של התאגיד הרב-לאומי היפני ""פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社). דגם "סובארו 1500" היה הדגם הראשון שיוצר על ידי סובארו. דגם ה"סובארו 1500" הוצג לראשונה בתערוכת המכוניות הבינלאומיות בטוקיו בשנת 1953. קוד פיתוח דגמי "סובארו 1500" היה קרוי "P-1". סובארו 1500 סובארו 1500 סובארו סובארו 360 סובארו סמבר מדיה וקבצים בנושא סובארו 1500 בוויקישיתוף אתר האינטרנט הרשמי של סובארו 1500 סובארו 1500, סרטון באתר יוטיוב סובארו 1500 histografy.pl/subaru-1500 סובארו 1500 subaru-global.com/ourstory
אנדריי רובליוב (טניסאי)

אנדריי אנדרייביץ' רובליוב (ברוסית: Андре́й Андре́евич Рублёв; ‏20 באוקטובר 1997, מוסקבה) הוא שחקן טניס מקצועני רוסי. רובליוב נולד במוסקבה לאביו אנדריי רובליוב ממוצא אוסטרי, מתאגרף מקצועי לשעבר שהפך למסעדן, ולאמו, מאמנת הטניס מרינה מרנקו, שעבדה במועדון הטניס ספארטק. אמו עבדה עם מספר שחקנים כגון כאנה קורניקובה, וקיבלה את מדליית המסדר "על הצטיינות למולדת" בשנת 2009. רובליוב זכה באליפות צרפת הפתוחה לנוער, לאחר שהביס את ג'ום אנתוני מונאר קלאר בגמר. הוא זכה במדליית ארד ביחידים ובמדליית כסף בזוגות באולימפיאדת הקיץ לנוער 2014 שנערכה בנאנג'ינג. המאמן שלו היה הבלארוסי סרגיי טראסביץ' שהוחלף על ידי פרננדו ויסנטה מספרד. הוא גבר על טניסאים מוכשרים כדוגמת פרננדו ורדאסקו, גריגור דימיטרוב ודויד גופין. הוא זכה בתואר בזוגות בקרמלין קאפ במוסקבה לצד דמיטרי טורסונוב (אנ'), וגם בפרס היחידים בטורניר קרואטיה הפתוחה ב-2017 באומג. באליפות ארצות הברית הפתוחה בשנת 2017 העפיל עד לרבע גמר הטורניר, אך הודח על ידי רוג'ר פדרר. באוגוסט 2019 הצליח להשיב מידה תחת מידה כשהדיח את פדרר בסיבוב השני של טורניר סינסינטי. נכון לינואר 2024 היה רובליוב מדורג במקום החמישי בעולם בסבב ה-ATP. דירוג השיא שלו היה במקום החמישי בעולם, ב-13 בספטמבר 2021. במאי 2024, בטורניר מדריד, ולמרות שהיה חולה במהלך הטורניר, זכה במאסטרס השני בקריירה שלו בתוצאות:- 6:4, 5:7, 5:7 מול הקנדי פליקס אוז'ה-אליאסים. יש לרובליוב 14 תוארי יחידים ו4 תארים בזוגות. מדיה וקבצים בנושא אנדריי רובליוב בוויקישיתוף אנדריי רובליוב, ברשת החברתית אקס (טוויטר) אנדריי רובליוב, ברשת החברתית אינסטגרם אנדריי רובליוב, באתר olympedia.org אנדריי רובליוב, באתר ה-ATP אנדריי רובליוב, באתר ה-ITF אנדריי רובליוב, באתר גביע דייוויס הטוב בעולם לגילו? המסע המדהים של רובלב "Rublev's menu is varied in food, but steady in tennis". ITF. 5 ביוני 2014. נבדק ב-3 באוקטובר 2016. {{cite news}}: (עזרה) "Tennis is family affair for Rublev". Sarasota Herald-Tribune. 3 בדצמבר 2013. נבדק ב-3 באוקטובר 2016. {{cite news}}: (עזרה) Russians Kasatkina, Rublev win French Open junior titles אנדריי רובלב השלים קאמבק וזכה בטורניר אומג פדרר הובס והודח בשמינית גמר סינסינטי "Rankings Singles". ATP Tour. ספורט, ynet (2024-05-05). "מאסטרס שני בקריירה: אנדריי רובלב זכה בטורניר מדריד". Ynet. נבדק ב-2024-05-06. ערך זה הוא קצרמר בנושא ספורטאים ובנושא טניס. אתם מוזמנים לתרום לוויקיפדיה ולהרחיב אותו.
קארן חצ'אנוב

קארן אבגארוביץ' חצ'אנוב (ברוסית: Каре́н Абга́рович Хача́нов; בארמנית: Կարեն Աբգարի Խաչանով; נולד ב-21 במאי 1996) הוא טניסאי רוסי ממוצא ארמני. בשיאו (15 ביולי 2019) דורג במקום שמיני בעולם בדירוג הסבב ה-ATP, וכיום (ינואר 2024) מדורג במקום ה-18. עד כה זכה ב-6 תארים במשחקי יחידים. חצ'אנוב נולד במוסקבה. אמו למדה רפואה, ואביו היה שחקן כדורעף. בגיל שלוש שלחו אותו הוריו לשיעורי טניס. חצ'אנוב החל להצליח משנת 2013 כשהופיע בטורניר הנוער של אליפות צרפת הפתוחה. הוא הצליח לנצח את הטניסאי הבכיר של התחרות - האוסטרלי ניק קיריוס. בתחילת 2013, הפך לטניסאי הרוסי הראשון שהתאמן בקרואטיה בהדרכת ודרן מארטיץ', שאימן גם את גוראן איוואנישביץ'. הצלחה רצינית ראשונה הושגה בשנת 2013 באליפות אירופה בקרב הזוטרים בקטגוריית הגיל עד גיל 18. הוא זכה בטורניר כשהוא בן 17 ו-157 ימים, והפך לטניסאי הרוסי הצעיר ביותר, שערך את הופעת הבכורה שלו בטורניר ATP. חצ'אנוב זכה לכותרות בגביע קרמלין במוסקבה בשנת 2013, לאחר שהעפיל לרבע גמר, שבו הפסיד לאיוו קרלוביץ' בשתי מערכות בתוצאה 4:6 ו-0:6. באוקטובר 2013 קיבל חצ'אנוב את הזכות לייצג את רוסיה בגביע דייוויס ומאז הפך לשחקן קבוע בנבחרת. בשנת 2014 העניקה לו פדרציית הטניס הרוסית את "גביע רוסיה", אשר מוענק מדי שנה לטניסאים צעירים מצטיינים. באולימפיאדת הנוער ב-2014 זכה במדליית הכסף יחד עם אנדריי רובלב בטורניר הזוגות. ב-2017 השתתף חצ'אנוב לראשונה בהגרלה הראשית של טורניר גראנד סלאם, באליפות ארצות הברית הפתוחה, שם הודח הסיבוב הראשון. בפברואר 2018 זכה בטורניר מרסיי, ובאוקטובר 2018 זכה בגביע הקרמלין. בנובמבר 2018 גבר על נובאק ג'וקוביץ' בטורניר פריז מאסטרס וזכה בטורניר המאסטרס 1000 הראשון שלו, ובכך היה לשחקן הטניס מרוסיה הראשון מזה 9 שנים שזכה בטורניר מאסטרס. ביוני 2019 העפיל לראשונה לרבע גמר אליפות צרפת הפתוחה, אחרי שגבר על חואן מרטין דל פוטרו הארגנטינאי. באוקטובר 2020 העפיל לשמינית גמר טורניר רולאן גארוס. מדיה וקבצים בנושא קארן חצ'אנוב בוויקישיתוף קארן חצ'אנוב, ברשת החברתית אקס (טוויטר) קארן חצ'אנוב, ברשת החברתית אינסטגרם קארן חצ'אנוב, באתר הוועד האולימפי הבין-לאומי קארן חצ'אנוב, באתר olympedia.org קארן חצ'אנוב, באתר ה-ATP קארן חצ'אנוב, באתר ה-ITF קארן חצ'אנוב, באתר גביע דייוויס "Хачанов: я смелый парень, на 100% Карен и не хочу быть никем иным" (ברוסית). 14 בפברואר 2017. נבדק ב-25 באוקטובר 2017. {{cite web}}: (עזרה) ניצוצות של הצלחה: טניסאי העתיד כבר פה קארן חצ'אנוב אלוף טורניר פריז
משכל (פירושונים)

האם התכוונתם ל... משכל – ראו אינטליגנציה מנת משכל (IQ) – תוצאה מספרית המושגת בסדרת מבחנים קבועים שפותחו במטרה למדוד מידת תבונה לקות משכל – ראו מוגבלות שכלית התפתחותית הוצאת משכל – ידיעות ספרים אינטליגנציה – שיר של שרית חדד
בנדיקט אנדרסון

בנדיקט אנדרסון (26 באוגוסט 1936 בקונמינג שבסין – 13 בדצמבר 2015 בבאטו שבאינדונזיה) היה חוקר אמריקאי של מדע המדינה ויחסים בינלאומיים, פרופסור אמריטוס ליחסים בינלאומיים באוניברסיטת קורנל. אנדרסון נודע בשל התמחותו בדרום-מזרח אסיה בכלל ואינדונזיה בפרט ונתפרסם בפרט בשל ספרו בנושא לאומיות: "קהילות מדומיינות". אנדרסון נולד בקונמינג, בירת מחוז יונאן שבסין. אביו ג'יימס היה ממוצא אנגלו-אירי ושירת במכס ואמו ורוניקה הייתה ממוצא אנגלי. ב-1941 עברה משפחתו לקליפורניה בארצות הברית, שם הוא גדל וקיבל את חינוכו הראשוני. אנדרסון למד באוניברסיטת קיימברידג' שבבריטניה. ב-1957 קיבל את תואר ה-BA בלימודים קלאסיים. בהמשך לימודיו פנה ללימודי פוליטיקה אסיאתית כשהוא מתמחה באינדונזיה. את עבודת הדוקטורט עשה אנדרסון באינדונזיה עצמה, בה שהה במהלך ההפיכה הצבאית בה עלה לשלטון סוהארטו ותיארה בעבודתו. אנדרסון פרש בספרו "קהילות מדומיינות" את גישתו ואת הפרשנות האישית שלו לצמיחתה של הלאומיות, כשהוא מתאר את הצמיחה לאורך מאתיים שנה. לדעת אנדרסון הלאומיות היא תופעה מודרנית שראשיתה במחוזות של הכתר הספרדי בדרום אמריקה. בזמן מלחמות נפוליאון בראשית המאה ה-19, נכבשה ספרד על ידי צבאות נפוליאון. הריק השלטוני שנוצר במחוזות הכתר הספרדיים בדרום אמריקה הוביל ליצירת 16 מדינות לאום חדשות באזור זה על בסיס המחוזות הקולוניאליים הקודמים בין השנים 1810–1824. מלחמות עצמאות אלו הובלו על ידי חוזה דה סן מרטין וסימון בוליבר. לדעת אנדרסון, לאחר שנוצר הדגם של מדינת לאום, הוא "נשדד" על ידי המעצמות האירופאיות שראו בכך דרך להתמודד עם משבר הלגיטימציה של המלוכה בתקופה המודרנית. במקום להמשיך להציג את עצמם כ"מלכים בחסד האל", מלכי אירופה החלו להציג את עצמם כנציגים ההיסטוריים של האומה. ביקורת רבה נמתחה על תיאורו של אנדרסון שאיננו מבהיר היטב מהי התופעה הלאומית שעליה הוא מדבר ועל כן מציג תמונה היסטורית לא בהירה. אחת ההשפעות של אנדרסון הייתה ביצירת המונח "קהילה מדומיינת". לא פעם מצוטט מונח זה במשמעות של זיוף או הונאה אך לא לכך כיוון אנדרסון. לדבריו, קהילה מדומיינת היא תודעת שייכות שאיננה מבוססת על היכרות אישית ישירה אלא על פעולת דמיון. כך למשל, בימי הביניים, הקבוצה הדתית הייתה הקהילה המדומיינת של רוב האנשים (שהרגישו קרבה ושייכות למי שהוא קתולי כמוהם או אורתודוקסי כמוהם או מוסלמי כמוהם וכדומה). מסיבות שונות, שאותן מנתח אנדרסון בהרחבה, הקהילה המדומיינת בתקופה המודרנית התחלפה – מקהילה דתית לקהילה לאומית. מעתה למשל, צרפתי קתולי ירגיש קרוב לכל הצרפתים גם הפרוטסטנטיים, לעומת ימי הביניים שבהם הרגיש קרוב לכל הקתולים בעולם, גם אם אינם צרפתים. אנדרסון מנתח את צמיחת הלאומיות בצורה מטריאליסטית. הוא מונה את תפוצת השפה ומהפכת הדפוס כזרזים המרכזיים למהפכה הלאומית בגרסתה האירופית. אחיו הוא האינטלקטואל המרקסיסט פרי אנדרסון (Perry Anderson). קהילות מדומיינות, 1983. יצא בעברית בהוצאת האוניברסיטה הפתוחה ב-1999 בנדיקט אנדרסון, ברשת החברתית Goodreads בנדיקט אנדרסון, באתר אנציקלופדיה בריטניקה (באנגלית) אסף מלאך, "חקר הלאומיות והמקרה היהודי-הישראלי", עיונים בתקומת ישראל 26, 2016, עמ' 135–173. עופר אדרת, מת בנדיקט אנדרסון, מי שהמציא מחדש את המדינה והלאום, באתר הארץ, 16 בדצמבר 2015 יוסי דהאן, חבר של כבוד ברשימה השחורה, באתר "העוקץ", 14 בדצמבר 2015
לבד בקובה

לבד בקובה (באנגלית: The Cuban Affair) הוא ספר מאת הסופר האמריקני נלסון דה מיל, בעברו קצין חי"ר מעוטר שלחם במלחמת וייטנאם. העלילה מתרחשת בהווה, כאשר המספר וגיבור הספר הוא דניאל מקורמיק, המכונה מק, גבר קשוח, ציני ועייף שחי בשלווה על סירת הדיג שלו, "המֵיין" שמה, באי קי וסט הסמוך לחופי פלורידה. מקורמיק שירת חמש שנים כקצין חי"ר, ולחם באפגניסטן. על גבורתו בקרב עוטר מקורמיק בכוכב הכסף ובנוסף הוענק לו פעמיים עיטור לב הארגמן, הניתן למי שנפצע בלחימה. לאחר שחרורו עבר מקורמיק, יליד פורטלנד, לקי וסט, וקנה את סירת הדיג שלו. כאשר קרלוס, עורך דין ממיאמי המייצג ארגון גולים קובנים, מציע לו לצאת לקובה ולאתר אוצר שחבוי במערה בתמורה לשכר טרחה נדיב, מסכים מקורמיק כמעט מיד. הוא טס לקובה במסווה של תייר בטיול מאורגן מטעם אוניברסיטת ייל ואליו מתלווה שרה אורטגה, ארכיטקטית יפהפייה ממוצא קובני ונכדתו של הבעלים המקורי של האוצר. לאחר שימצאו את המטמון, נתיב הבריחה של השניים הוא באמצעות סירתו של מקורמיק, שחברו ג'ק קולבי, בוגר מלחמת וייטנאם, משיט לקובה, לכאורה כדי להשתתף בתחרות דיג. מקורמיק ושרה מטיילים בהוואנה הענייה אך התוססת, ובין תמרון התחמקות ממלשינים (צ'יבטוס) וסוכני משרד הפנים אחד למשנהו גם מספיקים להתאהב. אלא שהדברים אינם כפי שהם נראים. הספר "לבד בקובה", באתר "סימניה" אהרון לפידות, הוואנה נגילה, ישראל היום, 27 בפברואר 2018. גל פרל פינקל, הרפתקאות קובניות, מקור ראשון, 19 בינואר 2018. נלסון דה מיל, "לבד בקובה", הוצאת תכלת, 2017, עמוד 10, "שירתתי חמש שנים בצבא ארצות הברית כקצין חי"ר ונפצעתי ממוקש באפגניסטן".
מוגושואיה

האם התכוונתם ל... טביעת הספינה מוגושואיה – תאונה בה טובעה ספינת נוסעים ארמון מוגושואיה – ארמון נודע בבוקרשט גשר מוגושואיה – גשר בבוקרשט ובית כנסת יהודי שנהרס במהלך מרד הלגיונרים ופרעות בוקרשט נחל מוגושואיה – נחל הנשפך לתוך נחל דופטנה אגם מוגושואיה – אגם שיצר נחל קולנטינה באזור בוקרשט
3 סיפורי ערבה

שלושה סיפורי ערבה, או, 3 סיפורי ערבה הוא סרט קולנוע ישראלי ובו אסופה של שלושה סרטים קצרים מאת שלושה במאים שונים, שנוצר כחלק מפרויקט "קצר במדבר" של פסטיבל הסרטים בערבה. הסרט יצא לאקרנים ב-18 בינואר 2018. שלושת הסרטים הקצרים הם: "בדרך חזרה" מאת משה רוזנטל ובכיכובם של ליאור אשכנזי ושחר נץ, "קילומטר 147" מאת בעז פרנקל ובכיכובם של מנשה נוי, רותם קינן וששי מטו ו-"חמורים" מאת דוד ולך. הסרט הופק בתמיכת קרן גשר לקולנוע רב תרבותי. "קילומטר 147" זכה בפרס אופיר בקטגוריית הסרט העלילתי הקצר הטוב ביותר בטקס פרסי אופיר לשנת 2018. "בדרך חזרה" היה מועמד אף הוא בקטגוריה זו. 3 סיפורי ערבה, קדימון הסרט באתר יוטיוב 3 סיפורי ערבה, באתר לב 3 סיפורי ערבה באתר סרט 3 סיפורי ערבה, באתר הבמה רונית קיטאי, בקולנוע 'לב' בתל אביב התקיימה אתמול פרמיירה לסרטי '3 סיפורי ערבה', באתר רינונים, 16 בינואר 2018 יעל שוב, "3 סרטי ערבה": הפתעה שמגיעה אלינו מפסטיבל במדבר, באתר Time Out תל אביב, 17 בינואר 2018 משה רוזנטל, ‏"כשגבר בן 50 מנשק בחור בן 25, אנחנו נקיים משיפוטיות?", באתר ‏מאקו‏, 18 בינואר 2018 אלעד שלו, ‏הדור החדש: ראיון עם בעז פרנקל, במאי קילומטר 147, באתר "סרט", 17 בינואר 2018 אינה טוקר, מנשה נוי: "מירי רגב יכולה להירגע, אנחנו מנוולים כמו הרוסים או האמריקנים", באתר ynet, 18 בינואר 2018 עופר ליברגל, ‏״3 סיפורי ערבה״, סקירה, באתר "סריטה", 18 בינואר 2018 שמוליק דובדבני, ביקורת סרט - "3 סיפורי ערבה": קצר אבל לא תמיד קולע, באתר ynet, 24 בינואר 2018 אורי קליין, "3 סיפורי ערבה": הצצה יוצאת דופן ליצירה קולנועית שנדחקה, באתר הארץ, 29 בינואר 2018 ערך זה הוא קצרמר בנושא סרטים ישראליים. אתם מוזמנים לתרום לוויקיפדיה ולהרחיב אותו.
יחסי אפגניסטן–מונגוליה

יחסי אפגניסטן–מונגוליה הם היחסים הדיפלומטיים הרשמיים שבין האמירות האיסלאמית של אפגניסטן לבין מונגוליה. אפגניסטן היא אחת המדינות העניות והנחשלות בעולם, אשר כלכלתה ניזוקה קשות מהפלישות החוזרות ונשנות, ממלחמות האזרחים, ומשנות בצורת קשה. שני שלישים מאזרחי המדינה מתפרנסים ממשכורת הקטנה מ-2 דולר ליום, ושיעור האבטלה מתקרב ל-40% (נכון לשנת 2005). רוב האוכלוסייה עוסקת בחקלאות ובגידול בקר וצאן. מרבית האוכלוסייה ממשיכה לסבול ממחסור באוכל, בגדים, דיור, בעיות רפואיות וכן מבעיות נוספות שנבעו מהפעולות הצבאיות וחוסר השקט הפוליטי במדינה. עד לשנת 2002 סבלה המדינה משיעור אינפלציה גבוה מאוד, אך בשנים האחרונות חל מיתון בשער המטבע. הכלכלה המונגולית מתרכזת בעיקר בנפט, פחם ונחושת, ותעשיות קטנות של מוליבדן, טונגסטן ופוספט. בעשור האחרון עוברת מונגוליה שינוי בשיטה הכלכלית שלה - מתעשיות בניהול המדינה כיאה לכלכלה ממשלתית (ריכוזית) לשיטה קפיטליסטית. כיום ישנם כ-10,000 עסקים עצמאיים במונגוליה, רובם באזור אולן בטור. באזורים הכפריים, עוסקים עדיין רוב המונגולים בחקלאות וברעיית צאן. בשנת 2002 ייצאה מונגוליה לאפגניסטן סחורה בשווי 48 אלף דולר אמריקאי, הסחורה הייתה כולה אנזימים, מאז לא ייצאה אפגניסטן למונגוליה אף לא דולר אחד בלבד. בשנת 2016 ייצאה אפגניסטן למונגוליה סחורה בשווי 1.88 אלף דולר אמריקאי. הסחורה הייתה כולה (100%) ענבים טריים. מדיה וקבצים בנושא יחסי אפגניסטן–מונגוליה בוויקישיתוף What does Mongolia export to Afghanistan? (2002) What does Mongolia import from Afghanistan? (2016)
יחסי ג'יבוטי–רואנדה

יחסי ג'יבוטי-רואנדה הם היחסים הדיפלומטיים הרשמיים שבין רפובליקת ג'יבוטי לבין רפובליקת רואנדה. כלכלת ג'יבוטי מבוססת על שירותים הקשורים במיקום האסטרטגי שלה ובסטטוס שלה כשטח חופשי למסחר בקרן אפריקה ובצפון אפריקה. שני שלישים מתושביה חיים בעיר הבירה – ג'יבוטי, והשאר בעיקר נוודים ורועי צאן המפוזרים במדינה. מרבית המדינה היא מדבר שהגשם בו נדיר, דבר המגביל את גידול הפירות והירקות, ולכן מרבית המזון מיובא. ג'יבוטי מספקת שירותים כנתיב מעבר בינלאומי (למשל לספינות) וכמרכז תדלוק באזור כולו. בג'יבוטי קיימים מעט אוצרות טבע ותעשייה זעירה. שיעור האבטלה במדינה עומד על כ-50% ומהווה בעיה קשה. מוצרי הייצוא העיקריים הם קפה ותה. כן מייצאים זנים של חרצית המשמשים, מלבד לנוי, גם להפקת קוטל חרקים. רואנדה אינה ברוכה במשאבי טבע, אך כורים בה בכמויות קטנות מספר מחצבים, בהם טונגסטן וקסיטריט. התיירות מהווה מקור הכנסה משמעותי, ותרומתה לתוצר ב-2008 מוערכת ב-5.3%. מוקדי המשיכה העיקריים הם שרידי יערות העד, שבהם ניתן לצפות בגורילות. רצח העם ב-1994 ריסק לחלוטין את כלכלת המדינה, שהייתה ענייה גם לפני כן. מאז נמצאת הכלכלה במגמת שיפור. בין 1998 ל-2007 נרשמה צמיחה כלכלית של יותר מ-6% בממוצע שנתי, בין הגבוהות באפריקה. הממשלה נוקטת מדיניות נאו-ליברלית, מפריטה חברות בבעלות ממשלתית ומפחיתה מחסומי סחר. לצד הצמיחה, העמיק האי-שוויון בחברה. בשנת 2013 ייצאה ג'יבוטי לרואנדה סחורה בשווי 43.4 אלף דולר אמריקאי. הסחורה הייתה רובה ככולה (100%) מכונות לשיוף מתכת. מאז שנה זו אין תנודות בייצוא הג'יבוטי לרואנדה ואף דולר אחד לא יצא מג'יבוטי והגיע לרואנדה. בשנת 2014 ייצאה רואנדה לג'יבוטי סחורה בשווי 41.8 אלף דולר אמריקאי. הסחורה הייתה מכונית אחת או שתיים (77%) ובגדים משומשים לנזקקים (23%). מאז שנה זו אין כלל יחסי סחר ומסחר בין רואנדה לג'יבוטי ולא עבר אף דולר אחד בין שתי המדינות. Rwanda, מועצת התיירות העולמית RWANDA: Economic inequalities affecting poverty reduction efforts, IRIN What does Djibouti export to Rwanda? (2013) What does Djibouti import from Rwanda? (2014)
יחסי בנגלדש–ירדן

יחסי בנגלדש–ירדן הם היחסים הדו-צדדיים בין הרפובליקה העממית של בנגלדש לבין הממלכה הירדנית ההאשמית. בשנת 2011 חתמו בנגלדש וירדן על מזכר הבנות בנושא שיתוף פעולה חקלאי. על פי מזכר ההבנות, שתי המדינות יחליפו חומרים מדעיים ומידע במסגרת חילופי ביקורים של מדענים ומהנדסים, בתחומי המדע והטכנולוגיה החקלאית. על פי מזכר ההבנות, שתי המדינות יקימו צוות עבודה משותף המורכב ממומחים משתי המדינות כדי להקל על שיתוף הפעולה בתחום. בנגלדש וירדן הביעו עניין בהרחבת הסחר וההשקעות בין שתי המדינות. בשנת 2011, ירדן אסרה על ייבוא עבודה מבנגלדש, אך הידקה את תהליך הגיוס זמן קצר לאחר מכן, כתוצאה ממקרים מסוימים של ניצול מיני של עובדות. בשנת 2012, בנגלדש וירדן חתמו על מזכר הבנות כדי לפקח על ההגירה ולהבטיח את בטיחותם של מהגרים, ולהפחית את עלויות ההגירה. באותה שנה, בנגלדש וירדן הכינו טיוטת הסכם כדי לשפר את הסחר בין שתי המדינות. ע"פ ההסכם, שתי המדינות יקימו ועדת סחר משותפת. נכון לשנת 2011, כ-30,000 עובדים מבנגלדש חיים בירדן. רובם עובדים בתעשייה. בנגלדש מחזיקה בשגרירות בעמאן. מאידך, ירדן לא מחזיקה באף נציגות בבנגלדש. "Bangladesh, Jordan sign MoU on agri cooperation". New Age. נבדק ב-28 בינואר 2015. {{cite news}}: (עזרה) "Bangladesh, Jordan sign MoU". Daily Sun. 26 באפריל 2012. {{cite news}}: (עזרה) "BD, Jordan to sign trade deal soon". The Financial Express. נבדק ב-22 ביוני 2014. {{cite news}}: (עזרה) "Jordan jobs made tough". The Daily Star. נבדק ב-22 ביוני 2014. {{cite news}}: (עזרה) שגרירות בנגלדש בעמאן
חצי הכוס המלאה

"האם הכוס חצי ריקה או חצי מלאה?" הוא ביטוי נפוץ, אשר בדרך כלל משמש בצורה רטורית לציין שמצב נתון יכול להיות סיבה לאופטימיות (הכוס חצי מלאה) או סיבה לפסימיות (הכוס חצי ריקה), או כסוג של מבחן לקמוס, כדי לקבוע השקפת עולם של אדם מסוים. מטרת השאלה הזו היא להמחיש כי אפשר לראות מצבים מסוימים במספר דרכים שונות בהתאם לנקודת מבטו של אדם, ושבכל סיטואציה עשויות להיות גם הזדמנויות וגם בעיות. הניב משמש להסבר איך אנשים שונים תופסים אירועים ואובייקטים. התפיסה היא ייחודית לכל אדם והיא פשוט פרשנות שונה למציאות. את הביטוי "חצי הכוס הריקה או חצי המלאה" אפשר גם לראות כשאלה פילוסופית. פרספקטיבה אחרת נובעת ממחקרים פסיכולוגיים שהראו כי בחירת הדובר במסגרת מסוימת יכולה לשקף את הידע שלו על הסביבה, ושהמאזינים לאותו דובר יכולים להיות רגישים למידע זה. הדימוי מאוד שכיח בעברית ומשתמשים בו לרוב כדי להציג את ההבדלים בין ראייה חיובית לראייה שלילית: אנשים אופטימיים ייטו לראות את חצייה המלא של הכוס בעוד אנשים פסימיים ייטו לראות את חצייה הריק. מקורו של הדימוי הזה בלשונות אירופה, כגון באנגלית: to see the glass half full. התרגום המילולי הוא 'לראות את הכוס חצי מלאה' (כלומר מלאה למחצה), וכך משמש הביטוי גם בגרמנית ובצרפתית. בעברית התקבע הביטוי במבנה אחר: 'לראות את חצי הכוס המלאה', 'לראות את מחצית הכוס המלאה'. המונח קשור לתחום הפסיכולוגיה החיובית: "אופטימיות וגישה חיובית הן מרכיב חשוב בהשגת שגשוג אישי. איש חכם אחד התייחס פעם לנושא באומרו: "הפסימיסט רואה את הקושי בכל הזדמנות; האופטימיסט רואה את ההזדמנות בכל קושי". גישה חיובית וחשיבה חיובית פירושן לצפות תמיד לטוב. לדבר ולחשוב תמיד במושגים חיוביים, לשכוח את כישלונות העבר ולחשוב על הצלחות העתיד. לראות תמיד את חצי הכוס המלאה". חשיבה חיובית: לראות את החצי המלא של הכוס - המרכז לאימון התודעה. Stephanie Stokes Oliver (2001-11-27). Seven Soulful Secrets for Finding Your Purpose and Minding Your Mission. Crown Publishing Group. pp. 106–. ISBN 978-0-385-48767-2. נבדק ב-2013-08-07. I love that proverbial question, “Do you see the glass as half empty or half full?” It's like the litmus test for how you see the world. Optimists have a tendency to hope for the best. That doesn't mean they hope for the best sometimes. It means that ... Terry Bookman (בדצמבר 2004). A Soul's Journey: Meditations on the Five Stages of Spiritual Growth. iUniverse. pp. 157–. ISBN 978-0-595-77439-5. נבדק ב-2013-08-07. When is the glass half empty for you? Half full? What prevents you from seeing it (at least) as half full all the time? Fill a glass halfway with water. Look at it for a few moments. Is the glass half empty or half full? This classic question is not an ... {{cite book}}: (עזרה) McKenzie, C. R. M.; Nelson, J. D. (2003). "What a speaker's choice of frame reveals: Reference points, frame selection, and framing effects" (PDF). Psychonomic Bulletin & Review. 10 (3): 596. doi:10.3758/BF03196520. האקדמיה ללשון העברית, חצי הכוס המלאה, באתר hebrew-academy.org.il, ‏12/02/2013 מאיר לירז, חצי הכוס המלאה, לירז, 2013. (בעברית)